**VAIKŲ DARŽELIO SVEIKATOS PRIEŽIŪROS SPECIALISTAS**

 **Kas jis? Ką veikia? Kuo gali būti naudingas?**

|  |
| --- |
| **Svarbu nuo mažų dienų lavinti gebėjimus rinktis sveiką ir saugią gyvenseną. Ir čia Jums padės visuomenės sveikatos specialistas !** |

Šiandien vaikų darželyje sveikatos priežiūrą vykdo visuomenės sveikatos priežiūros specialistas.

Šio specialisto veikla - **saugoti ir stiprinti vaikų sveikatą, aktyviai bendradarbiaujant su jų tėvais.**

Visuomenės sveikatos priežiūros specialistas – pirmas žmogus darželyje, į kurį galite kreiptis dėl patarimo ar informacijos, kaip išsaugoti ir stiprinti Jūsų vaiko sveikatą.

Jis – tarsi tarpininkas sveikatos klausimais tarp Jūsų ir įstaigos administracijos, taip pat jis gali patarti, kur ieškoti pagalbos rimtesniais atvejais.



**Visuomenės sveikatos priežiūros specialistas:**

* su kiekvieno ikimokyklinuko ar pradinuko tėvais aptaria vaiko sveikatos stiprinimo ir saugos poreikius;
* pasakoja apie sveikatos išsaugojimo ir stiprinimo būdus, konsultuoja vaikus, tėvus ir pedagogus;
* analizuoja ir vertina sveikatai įtaką darančius veiksnius ir teikia pasiūlymus, kaip kurti sveikatą stiprinančią aplinką;
* rūpinasi vaikų sveikatos žiniomis, teisingų įgūdžių ugdymu;
* tikrina vaikų asmens higieną;
* konsultuoja maitinimo paslaugas teikiančių įmonių darbuotojus sveikos mitybos ir maisto saugos klausimais;
* teikia ir koordinuoja pirmosios pagalbos teikimą;
* renka, kaupia, analizuoja duomenis apie vaikų sveikatos būklę, pataria, kaip laikytis gydytojų rekomendacijų ugdymo įstaigoje;
* inicijuoja ir organizuoja įvairius sveikatos renginius;
* planuoja užkrečiamųjų ligų ir jų plitimo profilaktikos priemones

**Tai svarbu:**

Visi visuomenės sveikatos priežiūros specialisto teikiami asmeniniai patarimai, pokalbiai su tėvais apie vaikų sveikatą yra konfidencialūs!

Priimant svarbius sprendimus įstaigoje jis gina visų vaikų teisę į sveikatą stiprinančią aplinką

Turite klausimų apie savo vaiko sveikatą? Drąsiai klauskite visuomenės sveikatos priežiūros specialisto